open-index/open-wikipedia-markdown huggingface dataset:
Oslo fotokunstskole

**Oslo Fotokunstskole** er en statsstøttet kunstskole som underviser i fotografi og film.  Skolen ble grunnlagt i 1989 av Emil Fedida som en malerskole, DMN Kunstskole, og i 1994 startet han også linje for Fotografi. Malerlinjen ble nedlagt i 1996. Fedida arbeidet som rektor til 2004. I 2004 overtok Hanne Sophie Claussen som rektor, og har siden 2016 også drevet skolen. I 2019 startet hun en film og videolinje. Skolen har statlig godkjenning. 

Fotoutdanningen går over to år. Første året legges det vekt på billedforståelse med utforsking av forskjellige fotografiske/kunstneriske sjangre, kunsthistorie med vekt på fotografiet og teknikkundervisning med vekt på analoge teknikker som sort/hvitt mørkerom, fargemørkerom, filmfremkalling, kamerateknikk og eksperimentelle analogiske prosesser. Andre året dykker en videre inn i kunstneriske og fotografiske prosesser, og teknikken dreier seg her om det digitale, video og bokprosjekt. Andre året vektlegger i større grad at studentene skal veiledes i, og opparbeide selvstendighet til å definere egne prosjekter. 

Filmutdanningen er et-årig og legger vekt på at studenten skal prøve seg i ulike sjangere, i ulike roller ved en filmproduksjon, samt tilegne seg kunnskap om tekniske ferdigheter. Det vektlegges også her at studentene skal finne sin "stemme" og komme tettere på hvor de selv kan plassere seg i mediet. Studiet legger vekt på eksperimentelle sider ved film og video. 

Skolen tilbyr også et deltidsstudium på kveldstid for begge linjer, hvor man kan ta første året over to år. 

Skolen fungerer for mange som et springbrett til høyere utdanning innen foto, film og/eller kunst.

## Eksterne lenker
* 
* Oslo Fotokunstskole
Verdensutstillingen i Paris (1878)

**Verdensutstillingen i Paris i 1878**, (**Exposition Universelle**) var den tredje offisielle verdensutstillingen som ble avholdt i Paris. Den ble avholdt fra 1. mai til 10. november 1878. Utstillingen feiret Frankrikes gjenoppbygning etter nederlaget i Den fransk-prøyssiske krig i 1870. 

Bygningene på utstillingsområdene sto uferdige på åpningsdagen ettersom den franske regjeringen hadde hatt politiske problemer og ikke hatt særlig tid til utstillingen. Det ble satt inn sterke krefter i arbeidet med ferdigstillelsen og 1. juni var utstillingsbygningene endelig ferdigbygget. 

Utstillingen var mye større enn noen annen utstilling som hadde blitt avholdt tidligere. Den dekket et areal på 267 kvadratkilometer og hovedbygningen på Marsmarken dekket et areal på 219 kvadratkilometer. De franske utstillerne opptok halvparten av utstillingsplassen, mens resten var delt mellom de resterende deltakerlandene. Tyskland var den eneste store nasjonen som ikke deltok i utstillingen.

For anledningen var det installert 64 av Pavel Jablotsjkovs elektriske buelamper som lyste opp halve Avenue de l'Opéra, Place du Théâtre-Français (dagens Place André-Malraux) og Place de l'Opéra. Lampene ble drevet av Zénobe Gramme-dynamoer.

Over 13 millioner gjester besøkte utstillingen, noe som gjorde den til en finansiell suksess.
Verdensutstillingen i Melbourne (1880)

**Verdensutstillingen i Melbourne i 1880 (Melbourne International Exhibition)** var den andre verdensutstillingen som ble avholdt i Australia (den første var i Sydney året før). Utstillingen ble avholdt fra 1. oktober 1880 til 30. april 1881. Utstillingen hadde 1,5 millioner besøkende, mens Melbourne hadde en befolkning på bare 280&nbsp;000.

Royal Exhibition Building i Carlton Gardens ble bygget for utstillingen og hadde et gulvareal på 12&nbsp;000 kvadratmeter samt flere midlertidige annekser. Deler av bygningen står fremdeles og er på UNESCOs verdensarvliste. 

Utstillingen var utformet etter verdensutstillingene i Europa og skulle markedsføre handel og industri, samt kunst, vitenskap og utdanning. De fungerte også som underholdning og tiltrakk turisme.
Yeonpyeong

**Yeonpyeong** er en gruppe øyer i Sør-Korea, beliggende i Gulehavet, vel 80 km vest for Incheon by og 12 km sør for sørkysten av Hwanghaeprovinsen i Nord-Korea. Den største øya er *Daeyeonpyeong*, men den kalles også rett og slett Yeonpyeong, fordi den er den dominerende øya både i areal og befolkning. Den har et areal på 7,01&nbsp;km² og en befolkning på 1794 (2009). Den andre bebodde øya er Soyeonpyeong, men der finnes bare en liten befolkning. Arealet er på 0,24&nbsp;km². I tillegg kommer noen mindre ubebodde øyer og skjær. Øygruppen har et samlet areal på 7,29&nbsp;km².

Øyene er en del av den administrative enheten Yeonpyeong-myeon som igjen tilhører fylket Ongjin i provinsen Incheon.

Yeonpyeong-øyene ligger svært nær den nordlige grenselinja. Nærheten til Nord-Korea og rike fiskeressurser i området gjør at området har vært og er gjenstand for en viss spenning mellom de to koreanske statene. Sør-Korea har utplassert 1000 soldater på øyene. Det har vært marinesammenstøt i området flere ganger, blant annet i 1999 og 2002.

23. november 2010 skjøt Nord-Korea rundt 200 artillerigranater mot den største av øyene, *Daeyeonpyeong*. Minst 50 granater traff selve øya, de fleste i eller i nærheten av en sørkoreansk militærbase. Bombardementet skadet minst to sivile og ødela flere hus. To sivile sørkoreanere og to sørkoreanske marinesoldater ble drept i angrepet.    

## Referanser


## Eksterne lenker
*
Verdensutstillingen i Paris

**Verdensutstillingen i Paris** kan vise til flere verdensutstillinger:

* Verdensutstillingen i Paris (1855)
* Verdensutstillingen i Paris (1867)
* Verdensutstillingen i Paris (1878)
* Verdensutstillingen i Paris (1889)
* Verdensutstillingen i Paris (1900)
* Verdensutstillingen i Paris (1925) 
* Verdensutstillingen i Paris (1931) 
* Verdensutstillingen i Paris (1937)
Canterbury (Victoria)

**Canterbury** er en bydel i Melbourne i Australia. Den ligger 10 kilometer øst for Melbourne sentrum og ligger i lokalstyret City of Boroondara. Canterbury hadde .

Bydelen er kjent for sine løvtrealleer og store villaer. Canterbury er en av Melbournes dyreste bydeler.

Canterbury avgrenses av Mont Albert Road i Nord, Burke Road i vest, Chatham Road og Highfield Road i øst og Riversdale Road i sør. Hovedgjennomfartsåren i Canterbury er Canterbury Road som går øst-vest igjennom midten av bydelen.

Hovedhandleområdene i Canterbury er området rundt jernbanestasjonen og Maling Road. 

## Sport
Canterbury har et australsk fotballag som deltar i Southern Football League.

## Utdanning
I Canterbury ligger flere av Victorias eldste privatskoler, slik som Camberwell Grammar School, Camberwell Girls Grammar School og Strathcona Baptist Girls' Grammar School. Andre skoler er Camberwell High School, Canterbury Girls' Secondary College og Canterbury Primary School.

## Transport
Canterbury har to stasjoner Canterbury jernbanestasjon og East Camberwell jernbanestasjon. Begge på Lilydale og Belgrave-linjene.

## Referanser
Kjentmannsprøve

Bestått **kjentmannsprøve** er et tegn på at en sjåfør har en viss basiskunnskap (lokalkunnskap) om hvor adresser og/eller steder befinner seg, i et begrenset geografisk område (løyvedistrikt). Hensikten er å sikre at kunden blir fraktet korteste (rimeligste) vei, slik at prisen på oppdraget blir så minimal som mulig.

Kjentmannsprøve kan være påkrevd i flere sammenhenger, spesielt innen transportnæringen. For å kunne føre en drosje i et bestemt løyveområde kan kjentmannsprøve være påkrevd, men ikke alltid. Krav om kjentmannsprøve bestemmes i slike tilfeller av drosjesentralen i det aktuelle løyvedistriktet eller av det lokale politiet. Dersom det er drosjesentralen som krever kjentmannsprøve, kan det være at drosjer tilsluttet en annen sentral i det samme løyveområdet operer uten krav til kjentmannsprøve. Dersom det er politiet som krever kjentmannsprøve må alle sjåfører som opererer drosjer ha bestått kjentmannsprøve i det aktuelle løyvedistriktet. I drosjenæringen påføres bestått kjentmannsprøve den enkelte sjåførs kjøreseddel.

Krav til kjentmannsprøve i for og få utstedt Politiets kjøreseddel for persontransport mot betaling er opphevet i hele Norge i forbindelse med de nye bestemmelsene i yrkestransportloven som trådte i kraft 1. juli 2020.

Kjentmannsprøve har forøvrig fått et nytt og kjønnsnøytralt navn, og kalles i dag **lokal kjennskapsprøve**.

## Se også
* Drosje
* Kjøreseddel

## Referanser
Maestro (TV-program)

***Maestro*** var et norsk musikalsk talentprogram med norske kjendiser som første gang ble sendt på NRK1 i 2010.

## Konsept
Programserien går ut at norske kjendiser konkurrerer mot hverandre som dirigent med Kringkastingsorkestret. Hver episode avsluttes med at musikerne i Kringkastingsorkesteret stemmer ut én av deltakerne.

## Programledere og deltagere
I 2010 var Espen Beranek Holm programleder. De som deltok var Hilde Louise Asbjørnsen, Christian Borch, Aslak Borgersrud, Jenny Jenssen, Johannes Joner, Phung Hang og Petter Schjerven. Seieren gikk til Asbjørnsen.

I 2020 var Mikkel Niva programleder. De som deltok var Faten Mahdi Al-Hussaini, Herman Dahl, Vidar Magnussen, Silya Nymoen, Anne Marie Ottesen, Admiral P (Philip Boardman), Adam Schjølberg og Helén Vikstvedt. Seieren gikk til Herman Dahl.

## Gullruten-nominasjoner
Serien ble nominert til Gullruten 2011 i klassen beste konkurransedrevet reality og Gullruten 2020 i klassen beste underholdningsprogram.

## Sesong 2 (2020)

### Resultater

: viser temavinneren som hadde flest poeng og gikk direkte videre.
: viser temavinneren som hadde flest poeng, men var i bunn to og ble stemt videre av KORK.
: viser deltakeren som var i bunn to, men ble stemt videre av KORK.
: viser deltakeren som var i bunn to og ble stemt ut av KORK.
: viser deltakeren som fikk førsteplass.
: viser deltakeren som fikk andreplass.
: viser deltakeren som fikk tredjeplass.
:**Grønne poeng** viser høyeste poengsum for hver uke.
:*Røde poeng* viser laveste poengsum for hver uke.

### Episoder

#### Episode 1: Klassisk I

#### Episode 2: Klassisk II

#### Episode 1 og 2: Klassisk

#### Episode 3: Film og serier

#### Episode 4: Storband

#### Episode 5: Pop og rock

#### Episode 6 – kvartfinale: Eget valg og dirigentstafett

#### Episode 7 – semifinale: Opera og solist

#### Episode 8 – finale: Kor og Beethoven

## Referanser


## Eksterne lenker
*
Verdensutstillingen i Paris (1900)

**Verdensutstillingen i Paris i 1900**, (**Exposition universelle 1900**) var en verdensutstilling som ble avholdt i Paris, Frankrike i 1900. Utstillingen skulle feire de teknologiske fremskritt i det 19. århundre og fremskynde utviklingen inn i det 20.

Utstillingen varte fra 15. april til 12. november 1900. Mer enn 50 millioner mennesker besøkte utstillingen og dette ga et overskudd for den franske regjeringen på  franc. Utstillingen inneholdt over  utstillinger og dekket et område på 1,12 kvadratkilometer.

Flere kjente bygninger i Paris ble bygget til utstillingen, blant annet Paris-Gare de Lyon, Gare d'Orsay, Pont Alexandre III, Grand Palais, La Ruche og Petit Palais. Den første linjen i Paris Metro startet også under utstillingen. 

Som en del av utstillingen ble det arrangert Sommer-OL fra 14. mai til 28. oktober. 

Johs.Grønseth A/S Stenindustri var deltaker på verdensutstillingen i Paris i 1900  og vant Gullmedalje for sin sten.

## Viktige presentasjoner
* Pont Alexandre III
* Lydfilm
* Rulletrapp
* Verdens største refraktor
*Verdens første oppblåsbare redningsvest.

## Norsk deltakelse
Norge stilte med egen paviljong tegnet av arkitekt Holger Sinding-Larsen. Temaet for den norske deltakelsen var Fridtjof Nansen og kampen mot naturkreftene. En modell av Geirangervegen ble vist og vegdirektør Krag ble tildelt gullmedalje.

Det var i alt nesten 430 norske utstillere, og en av dem var oppfinner Breder Calsen fra Bodø. Han hadde med seg 2 modeller av redningsvesten Tethys.

## Se også
* Sveriges paviljong på verdensutstillingen i Paris 1900
## Referanser

## Eksterne lenker
* 
* ExpoMuseum om 1900-utstillingen 
* National Gallery of Art
Drosjeløyve

**Drosjeløyve** eller **drosjebevilling** er en konsesjon som innebærer at man får tillatelse fra offentlig myndighet (fylkeskommunen) til å drive drosjevirksomhet i et mindre geografisk definert område (løyvedistrikt). Løyvene er hjemlet i Yrkestransportloven.

Hensikten med konsesjonskravet er at myndighetene ønsker å regulere og kontrollere at virksomheten utøves i samsvar med samfunnets felles beste. Ofte vil myndighetene sette vilkår i forbindelse med tildeling av en konsesjon. Adgangen til dette vil ofte være regulert i loven der kravet om konsesjon kommer til uttrykk, men vil ellers komme an på ulovfestede forvaltningsrettslige prinsipper. Et viktig prinsipp er at adgangen til å sette vilkår ikke kan misbrukes. Vilkårene som stilles må således stå i saklig sammenheng med lovens formål, og må ikke pålegge den forpliktede urimelige byrder i tilknytning til konsesjonen.

## Betingelser
Drosjeløyve gir innehaveren rett og plikt til å drive persontransport utenfor rute med motorvogn registrert for høyst åtte sitteplasser, i tillegg til førersetet. I særlige tilfeller kan løyvemyndigheten gi tillatelse til å drive drosjetransport med motorvogn registrert for opptil 16 sitteplasser, i tillegg til førersetet.

Drosjeløyve er behovsprøvd. Det vil si at fylkeskommunen vurderer behovet for drosjeløyver før løyve eventuelt utstedes. Dersom et løyve blir ledig som følge av oppsigelse eller dødsfall, har søker med minst to års ansiennitet som fulltids drosjefører i løyvedistriktet, fortrinnsrett til det ledige løyvet (forutsatt at denne oppfyller vilkårene forøvrig). Fylkeskommunen avgjør på hvilke vilkår tildelingen av nye løyver skal skje. Søknad om løyve må sendes til fylkeskommunen der søkeren har sin forretningsadresse.

## Bopelsløyve
I geografiske områder der kjøregrunnlaget for drosjer er så vidt lite at det ikke er grunnlag for å danne en drosjesentral, gis såkalt bopelsløyve til drosjeeierne. Bopelsløyvehavere opererer med utgangspunkt i det distrikt de blir tildelt gjennom løyvet, og pålegges således ikke tilslutningsplikt til noen sentral.

## Rullestolløyve
Noen steder har man også en ordning med rullestolløyve, for eksempel i Bergen. Ordningen er ment å bedre transporttilbudet for rullestolbrukerne. Innehaver av rullestolløyve kan søke om overgang til ordinært drosjeløyve etter en tid, noe som kan føre til økt rullering av rullestolløyver. Derfor kan det noen steder være lettere å få et rullestoløyve enn et ordinært drosjeløyve.

## Reserveløyve
En drosjeeier med ordinært løyve kan også besitte et eller flere reserveløyver, men man må først ha et ordinært løyve før en kan ta ut reserveløyver. Hver fylkeskommune har egne regler på hvor mange reserveløyver man kan ha. I utgangspunktet vil et reserveløyve innebære mindre kjøring enn et ordinært løyve. Hver taxisentral har egne planer for reservebilene tilknyttet deres sentral. Reservene skal bare være ut når det er mye trafikk og stor etterspørsel som i helger, høytider og rushtid.

## Se også
* Turvognløyve
* Drosje
* Kjøreseddel

## Referanser


## Eksterne lenker
* Transportløyve
Verdensutstillingen i Paris (1937)

**Verdensutstillingen i Paris i 1937**, (***Exposition internationale «Arts et Techniques dans la Vie moderne»*** eller bare ***Exposition internationale***) var en verdensutstilling avholdt i Paris i 1937.

Utstillingen fylte elvebreddene langs Seinen på begge sider av Pont d’Iéna, med Trocadéro-området nord for elven og Marsmarken på sørsiden med Eiffeltårnet som blikkfang. Paviljongene som viste fransk kunst, kultur og næringsliv, opptok arealer videre østover langs Seinens nordre bredd, langs søndre elvebredd på begge sider av Marsmarken, og langs midtaksen sør for Eiffeltårnet.

De europeiske paviljongene lå dels på området mellom elven og Trocadéro, hvor den permanente utstillingsbygningen Palais de Chaillot var oppført, og dels langs søndre elvebredd. Her fikk også USA sin paviljong. Andre oversjøiske land fikk tomter til sine paviljonger lengst sør på Marsmarken.

Norges paviljong lå sentralt med front ut mot midtaksen i Trocadéro-parken, i forlengelse av Avenue d'Iéna. Den var tegnet av arkitektene Arne Korsmo, Knut Knutsen og Ole Lind Schistad. Nabolandene var Nederland og det republikanske Spania. Den spanske paviljongen av Josep Lluís Sert tiltrakk seg stor oppmerksomhet, ettersom utstillingen fant sted under den spanske borgerkrigen. Her stilte Pablo Picasso ut sitt berømte maleri «Guernica». Den spanske paviljongen ble rekonstruert på verdensutstillingen i Barcelona i 1992.

52 land deltok i Paris, og utstillingen hadde over 31 millioner besøkende. Utstillingen er mest kjent for den symbolske konfrontasjonen mellom det nazistiske Tyskland og det kommunistiske Sovjetunionen. Begge lands paviljonger sto «front mot front» på hver sin side av midtaksen langs nordre Seine-bredd. Tysklands var tegnet av Albert Speer, med et høyt tårn som et «bolverk mot bolsjevismen», med den tyske ørn og hakekorset øverst. Sovjetunionens paviljong av arkitekt Boris Iofan (med et litt lavere tårn) møtte til gjengjeld nazismen med en aggressiv skulptur av Vera Mukhina – en muskuløs industriarbeider og en kvinnelig *[[kolkhoz]]*-arbeider som sammen løftet hammer og sigd mot motstanderen.

De fleste byggverk som ble reist til verdensutstillingen, var provisorier som senere ble revet. Men noen byggverk var permanente og eksisterer fremdeles, Palais de Chaillot og Palais de Tokyo.

## Referanser


## Eksterne lenker
* 
* Fakta om utstillingen fra BIEs hjemmeside
Opinion (selskap)

**Opinion AS** er et av Norges største markedsanalysebyråer. Selskapet ble stiftet i 1986 av private gründere, og sprang ut fra miljøet tilknyttet Institutt for medier og kommunikasjon ved Universitetet i Bergen.  Opinion er et fullservice markedsanalysebyrå, og gjennomfører intervjubaserte undersøkelser for norske og utenlandske oppdragsgivere innenfor privat og offentlig sektor. I mange år benyttet Opinion bare kvantitative analyseteknikker, og med vekt på medieundersøkelser og oppdrag fra offentlig sektor.

## Historie
I 1994 ble selskapet kjøpt av Fafo, og det ble opprettet et avdelingskontor i Oslo i tilknytning til Fafos lokaler på Grønland. Gjennom måling av partioppslutning (partpolitisk barometer) i samarbeid med *[[Aftenposten]]* ble Opinion gradvis en mer synlig aktør og etter hvert med en sentral plass i norsk markedsanalysebransje.

Media & Research Group (MRG) overtok deretter Opinion fra Fafo i 2004, og selskapet ble deretter fusjonert med Bengal Consulting og Intéra ResearchLab. Gjennom denne fusjonen fikk Opinion tilført kvalitativ analysekompetanse og markedsføringskunnskap. Opinions intervjusentral i Bergen ble solgt til Norstat og deretter utviklet til rent konsulentselskap. I 2006 ble Opinion fisjonert ut fra MRG og notert på Oslo Børs som en del av Spits ASA.

I 2007 flyttet Opinion til Holtegata 26 på Uranienborg i Oslo. I mars samme år ble Spits kjøpt av svenske A-Com AB, men ble i 2009, sammen med den norske delen av A-Com, kjøpt tilbake av det norske investeringsselskapet Zoncolan.

I 2012 fusjonerte Opinion med analyse- og kommunikasjonsbyrået Perduco og dannet selskapet Opinion Perduco. Det nye selskapet flyttet til det tidligere industriområdet Vulkan i bydel Grünerløkka.

I 2014 overtok selskapet analyse- og konsulentbyrået OnLive Research og endret navnet tilbake til Opinion.

## Organisasjoner
Opinion er medlem av Strategi- og analyseforeningen (tidligere Norsk Markedsanalyseforening) og ESOMAR (tidligere European Society for Opinion and Marketing Research), og er i tillegg norsk representant for det internasjonale nettverket Global Network for Research. Opinion har også deltatt i forskningssamarbeid med SINTEF og Arkitektur- og designhøgskolen i Oslo (AHO).

Opinion ledes av administrerende direktør John Lauring Pedersen.

## Referanser


## Eksterne lenker
*
Hønefoss Taxi

**Hønefoss Taxi SA** er drosjesentral for kommunene Ringerike og Hole i Buskerud fylke. Sentralen ligger i Storgaten 8, i direkte tilknytning til den nye drosjeholdeplassen og Sentrum stopp (bussterminalen), like ved Søndre torv i sentrum av Hønefoss.

## Om Hønefoss Taxi
Hønefoss Taxi ble etablert som BA (andelslag med begrenset ansvar) i 1998, men selskapsformen ble endret til SA fra 6. februar 2012.

Bilparken teller cirka 30 drosjer, hvorav flere med utvidet setekapasitet (6-seter, 8-seter, 12-seter, 16-seter) og rullestolkapasitet. Sentralen er utstyrt med moderne flåtestyring via GPS, og bilene har taxametere levert av svenske MegTax. I tillegg til drosjebilparken som er fast stasjonert i Hønefoss, er det to biler fast stasjonert i Nes i Ådal og en på Nakkerud/Tyristrand (8-seter). I tillegg finnes en rullerende ordning blant Hønefossdrosjene med dedikert bil for Hole på hverdager.

Distriktet (Ringerike og Hole) er maksimalpris-regulert (jfr. maksimalprisforskriften). Hønefoss Taxi ble sertifisert som miljøfyrtårn i 2013. Sjåførene må bestå kjentmannsprøve. Selskapet har fem ansatte, hvorav to heltidsstillinger og to deltidsstillinger i bookingavdelingen.

## Historie
Hønefoss Taxi er distriktets eldste drosjesentral. Den er en direkte etterfølger av Hønefoss Vognmandsforening og Hønefoss Drosjeeierforening (stiftet den 10. mai 1926). De første automobildrosjene kom til Ringerike i 1912, men de var mer kostbare å fare med enn hestedrosjene. Den første drosjesjåføren på Ringerike var Johan Jensen fra Norderhov. I 1923 var de 12 drosjer rundt om i distriktet, alle med bevilgning. I tillegg fantes rundt 30 såkalte *billigbiler*, som var datidens piratdrosjer. Det var imidlertid lovlig å kjøre folk mot betaling uten bevilgning fram til 1926/1927, da det i medhold av den såkalte *Automobilloven* ble innført bevilgningstvang for alle. Til å begynne med var det 20 drosjebevilgninger på Ringerike, men det ble bestemt at disse skulle reduseres til 10 med naturlig avgang.

Den første drosjebua ble etablert i Hønefoss i 1928. Den måtte fjernes hver sommer, men etter noen år ble den «bare stående». Dagens drosjebu ligger i forbindelse med drosjeholdeplassen og parkeringsplassen i Fossveien. Denne eiendommen skal bebygges i nær framtid, noe som vil medføre at holdeplassen, som er hovedholdeplass i Hønefoss, må relokaliseres. Den gamle drosjebua vil da forsvinne for godt.

Da Hønefoss Taxi ble etablert i 1998 ble sentralen lagt til drosjebua i Fossveien. Etter hvert som selskapet gikk over til moderne flåtestyring med data, ble det behov for større plass. Sentralen ble da flyttet til Hønen Handel ved Hønenkrysset i Norderhov, mens drosjebua i sentrum ble ren hvilebu for sjåførene. Da det ble klart at eiendommen der drosjebua ligger skulle utbygges, ble det besluttet å anskaffe nye og mer tidsriktige lokaler, der alt igjen ble samlet under et tak. Valget falt da på lokalene i den opprinnelige Bryggerigården, midt i hjertet av Hønefoss.

## Referanser


## Eksterne lenker
* Hønefoss Taxi
Dødelig familiær søvnløshet

**Dødelig familiær søvnløshet** (en:*fatal familial insomnia*) er en arvelig sjelden søvnlidelse.

Færre enn 50 familier i verden er registrert med sykdommen. Lidelsen rammer mennesker i midten av 50-årene, og forårsaker søvnløshet. Etter hvert oppstår hallusinasjoner og paranoia, og sykdommen tar livet av pasienten innen tre år. Lidelsen skyldes mutasjon av prioner, og ingen kjent behandling som kan kurere lidelsen finnes. 

## Litteratur
**Prions: Prion, Fatal Familial Insomnia, Stanley B. Prusiner, Bovine Spongiform Encephalopathy, Transmissible Spongiform Encephalopathy*, Books LLC 2010, ISBN 1155251474
*Christian Guilleminault: *Fatal Familial Insomnia: Inherited Prion Diseases, Sleep, and the Thalamus*, 1994 ISBN 0781701147
*D.T. Max : *The Family That Couldn't Sleep: A Medical Mystery*, 2007 ISBN 9780812972528

## Eksterne lenker
* National Geographic – Den mystiske søvnen
* Forskning.no – Prionsykdommene
Turvognløyve

**Turvognløyve** gir innehaveren rett til å drive persontransport med motorvogn registrert for over åtte personer i tillegg til sjåføren (minibuss eller buss).

Søknad om løyve må sendes til fylkeskommunen der søkeren har sin forretningsadresse.

## Referanser


## Se også
* Drosjeløyve

## Eksterne lenker
* Transportløyve
Weh

**Weh** ble startet tidlig i 2002 av Erik E som et akustisk enmannsprosjekt, med musikk som bygger på en mørk og stemningsfull atmosfære. Sommeren samme år ble fem låter innspilt i "Grandma's Basement Studios". Låtene resulterte i den første demoutgivelsen til Weh, med navnet "The Death EP". Innspillingen omfattet kun en tolv-strengsgitar, en tamburin og vokal. Demoen mottok overraskende positive anmeldelser i norske og svenske musikkmagasiner.

Den andre demoutgivelsen "All The Sinners Are Sleeping Now" ble innspilt sent i 2003 på en 8-spors harddiskopptager. Demoen, som inneholder syv låter, viste en litt mer variert struktur enn den første demoen.

Etter den tragiske bortgangen av frontmannen for Windir, Terje «Valfar» Bakken, vinteren 2004, bestemte de gjenværende medlemmene av gruppen å oppløse bandet. Et siste Windir album ble planlagt som en hyllest til Terje. Hváll, medlem av Windir og sitt nye band Vreid, kontaktet Erik E og spurte om Weh ville bidra med en cover-låt. "Likbør" fra Windirs første album Sóknardalr ble innspilt av Weh og inkludert på hyllestalbumet Valfar, Ein Windir.

Senere i 2004 ble den tredje demoen innspilt, denne gang på en 16-spors opptager."The Coffee's Cold In The Morning, The Beer's Warm At Night" inneholder 10 låter.

Sent i 2005 ble klassikeren "Hoof & Horn" innspilt, produsert og mikset av Erik E. De tre låtene på demoen er den beste representasjonen av den opprinnelige intensjonen for musikkens uttrykk, med et mer dynamisk lydbilde enn de foregående innspillingene.

I de siste dagene av november 2006 ble det laget fire nye låter. Demoen "North" fortsetter i samme tråd som "Hoof & Horn" et år tidligere.

I 2010 ble albumet Origins utgitt via Soulseller Records. Albumet inneholder alle demoinnspillingene fra 2002 til 2006, samt "Likbør" og nytt materiale fra 2009 og 2010 som ikke tidligere er utgitt.

## Medlemmer
* Erik E.

## Diskografi
### Album
**Origins* (2010)
**En Natt Kom Doed* (2012)
*Folkloren (2013)
*Ingenmannsland (2015)

### Demoer
**The Death EP* (2002)
**All The Sinners Are Sleeping Now* (2003)
**The Coffee's Cold In The Morning, The Beer's Warm At Night* (2004)
**Hoof & Horn* (2005)
**North* (2006)

## Andre medvirkninger
*Valfar, Ein Windir: Weh – Likbør er spor nummer 9, CD1 på dette hyllestalbumet.

## Eksterne lenker
* Offisiell Webside
* Plateselskapet
Samoas herrelandslag i fotball

**Samoas herrelandslag i fotball** representerer Samoa i fotball på herresiden. Laget er underlagt landets fotballorganisasjon, Football Federation Samoa. De het tidligere **Vest-Samoas herrelandslag i fotball**.

Laget ligger pr november 2010 på en 185.-plass med 26 poeng på FIFAs ranking, og er en del av FIFA Goal Programme.

De spilte sin første internasjonale kamp i 1979, mot Wallis- og Futunaøyene. Kampen gikk på Fiji, og Vest-Samoa vant 3-1. Deres største seier er 8-0 mot Amerikansk Samoa i 2001, og deres største tap er 13-0 mot Tahiti i 1981.

## VM-resultater
*1930-1990: Deltok ikke
*1994: Trakk seg
*1998-2010: Ikke kvalifisert

## Resultater fra Oceania Nations Cup
*1973 til 1980 – *Deltok ikke*
*1996 til 2009 – *Ikke kvalifisert*

## Resultater fra South Pacific Games
*1963 til 1975 – *Deltok ikke*
*1979 – Runde 1
*1983 – Kvartfinale
*1987 til 2003 – *Deltok ikke*
*2007 – Runde 1 (Gruppe B)

## Managere
* Terry Epa (1996-01)
* Víctor Fernández (2001-02)
* Malo Vaga (2002-03)
* Rudi Gutendorf (2003-04)
* David Brand (2004-07)
* Pailasi Saumani (2007-)

## Referanser


## Eksterne lenker
* Samoas profil hos FIFA.com 
* Football Federation Samoa
Foreningen for internasjonale vannstudier

**Foreningen for internasjonale vannstudier** (**FIVAS**) ble etablert i 1988 og er en frivillig organisasjon basert i Oslo som arbeider for å kartlegge konsekvenser av vannrelaterte prosjekter og utbygginger i sør. FIVAS følger med på prosjekter der norske aktører deltar, og forsøker å hindre norsk deltagelse i prosjekter med store negative konsekvenser for mennesker og natur. Et særlig fokusområde for FIVAS har vært utbygging av vannkraftverk i land i sør hvor norsk næringsliv har vært involert. Blant utbyggingene som FIVAS har jobbet for å stanse, finner vi Mekong i Laos, Narmada i India og Biobío i Chile.

## Organisasjon
FIVAS samarbeider med grupper som blir berørt av prosjektene i sør og andre miljø- og solidaritetsorganisasjoner både i Norge og internasjonalt. FIVAS har som sitt mål å bidra til at informasjon fra berørte grupper når fram til norske beslutningstakere i det offentlige og i privat næringsliv, der Norge er involvert i utbyggingsprosjekter.

### Visjon og mål
Organisasjonens visjon er å jobbe for en rettferdig og bærekraftig vannforvaltning i sør.

FIVAS har som målsetting:

* å påvirke norske aktører i vannsektoren slik at prosjektarbeid skjer uten store negative konsekvenser for mennesker og miljø
* å informere om sentrale problemstillinger relatert til vannforvaltning i sør
* å opplyse om alternativer

FIVAS utgir nyhetsbladet *[[Vann og Konflikter]]*, som bringer informasjon om enkeltprosjekter der Norge deltar og om mer generelle spørsmål når det gjelder vann- og energiforvaltning i et miljø- og utviklingsperspektiv.

## Eksterne lenker
*
Acta Archaeologica

**Acta Archaeologica** er et tidsskrift som utgis av Institut for arkæologi ved Universitetet i København. Det har utkommet en gang årlig siden 1930. Tidsskriftet har en hovedredaktør, og medredaktører fra alle nordiske land. Det tar først og fremst inn artikler  om nordisk arkeologi som kan ha internasjonal interesse.

Tidsskriftets hovedredaktører var ved grunnleggelsen Johannes Brøndsted (1930-48), avløst av C.J. Becker (1948-84) og Klavs Randsborg (fra 1984).

## Eksterne lenker
* 
* Acta Archaeologica | Gyldendal - Den Store Danske
Roger Jenssen

:*For den norske forfatteren med lignende navn, se [[Roger Jensen]]

*'Roger Jenssen''' (født 3. mars 1969) er en norsk jurist og næringslivsleder. Han var fra 2005 til 2012 direktør for Skifte Eiendom, et forretningsområde i Forsvarsbygg. Han hadde som direktør ansvar for salg av eiendommer Forsvaret ikke lenger hadde behov for. I 2009 innbragte salget 275 millioner kroner. Han har tidligere arbeidet i Forsvarsbygg. Der har han blant annet hatt ansvar for etableringen av Regionfelt Østlandet og det som beskrives som «Norgeshistoriens største makeskifte». 

## Referanser
Primitive tider

***Primitive tider*** er et norsk arkeologisk tidsskrift som utkommer i Oslo en gang årlig. Det tar sikte på å være et oppdatert organ for – først og fremst – norsk arkeologi. Det inneholder vanlige artikler, bok- og artikkelanmeldelser og debatter. Navnet kommer etter Haakon Sheteligs bok om steinalderen, *Primitive Tider*, som kom ut i 1922.

## Eksterne lenker
* Primitive Tider
Thomas Nygaard

**Thomas Nygaard** (født 1964) er en norsk forlegger med magistergrad i sosiologi. Han var forlagssjef i Kunnskapsforlaget i perioden 2012-2019.

Nygaard har tidligere vært redaktør for samfunnsfag og sosialfag i Ad Notam Gyldendal (senere forlagsenhet i Gyldendal) og daglig leder i Pensumtjeneste. Han har også vært var prosjektleder for Læremiddelportalen, som er et samarbeidsprosjekt mellom Gyldendal, Aschehoug, Cappelen Damm og Samlaget, og prosjektleder for Norsk Nettleksikon.

## Referanser
Ashburton (Victoria)

**Ashburton** er en bydel i Melbourne i Australia. Den ligger 11 km sørøst for Melbourne sentrum og ligger i lokalstyret City of Boroondara. Ashburton hadde .

Ashburton har en del studentboliger på grunn av nærheten til utdanningsinstitusjonene Homesglen TAFE og Monash Universitys Hawthorn Campus

Ashburton betjenes av de to jernbanestasjonene Ashburton jernbanestasjon og Alamein jernbanestasjon begge på Alamein-linjen.

## Referanser
Ashburton

**Ashburton** kan vise til:

## Australia
* Ashburton (Victoria), en bydel i Melbourne
* Shire of Ashburton, et lokalstyre i Vest-Australia

## New Zealand
* Ashburton (New Zealand), en by i Canterbury

## Storbritannia
* Ashburton (Devon), en by i England
* Ashburton (London), et område i bydelen Croydon i London.

## Se også
* Baron Ashburton, en britisk adelstittel
Filippo Buonarroti

**Filippo Michele Buonarroti** (født 11. november 1761, død 16. september 1837) var en fransk revolusjonær.

Buonarroti var sterkt påvirket av Rousseaus skrifter. Han arbeidet for Frankrikes interesser på Korsika, deltok etter Robespierres fall i Babeufs sammensvergelse, og ble dømt til deportasjon. I sitt arbeid *Conspiration pour l'égalité, dite de Babeuf* (1828) skildret han denne episoden i revolusjonens historie.

## Referanser


## Kilder
* Svensk uppslagsbok, Lund 1930
Forum for utvikling og miljø

**Forum for utvikling og miljø** er et nettverk av over 60 norske miljø-, utviklings- og fredsorganisasjoner.

## Historie

Forum for utvikling og miljø ble opprettet i 1993 av organisasjoner som var aktive i Felleskampanjen for jordas miljø og utvikling.

Felleskampanjens mål var å skape folkelig oppmerksomhet rundt Brundtlandkommisjonens rapport (*Our Common Future*) om bærekraftig utvikling. Kampanjen var aktiv frem mot FNs miljøtoppmøte i 1992, Earth Summit i Rio de Janeiro. Arbeidet førte til at det ble opprettet lignende kampanjer i flere land. Den bidro til å opprette en internasjonal samarbeidsplattform i forbindelse med toppmøtet.

Etter konferansen i Rio de Janeiro ville flere av organisasjonene videreføre samarbeidet. Forum for utvikling og miljø har etterhvert utviklet seg fra å være en ren møteplass for politisk debatt til å bli miljø-, utviklings- og freds­organisasjonenes politiske tankesmie, som søker større innflytelse gjennom koordinert påvirknings­arbeid.

## Medlemmer

* Amnesty International Norge 
* ARC-Aid 
* Atlas-alliansen 
* ATTAC Norge 
* CARE Norge 
* CARITAS 
* Changemaker
* Digni
* Fairtrade Norge
* Fellesrådet for Afrika 
* FIAN 
* FIVAS 
* FN-Sambandet 
* FORUT 
* Framtiden i våre hender 
* Holistisk Forbund 
* Idegruppen Nord/Sør 
* IKFF – Internasjonal Kvinneliga for Fred og Frihet 
* Kirkens Nødhjelp 
* Kristne Arbeidere 
* Latin-Amerikagruppene i Norge
* Mellomkirkelig Råd 
* Miljøagentene 
* Norges Fredslag 
* Norges Fredsråd 
* Norges Handikapforbund 
* Norges Naturvernforbund
* Norsk Folkehjelp 
* Oikos
* Plan Norge 
* PRESS 
* Redd Barna 
* Regnskogsfondet 
* SABIMA 
* SAIH
* SLUG – Slett U-landsgjelda
* SOS-barnebyer 
* Spire 
* Strømmestiftelsen 
* Støttekomiteen for Vest-Sahara
* Utviklingsfondet 
* WWF

## Referanser


## Eksterne lenker
* 
*
Semliki

**Semliki** eller **Semuliki** er et vassdrag som renner nordover fra Edvardsjøen i Uganda, gjennom DR-Kongo langs vestsiden av Ruwenzorifjellene og ut i Albertsjøen på grensen mellom Uganda og DR-Kongo. Elvas nedbørfelt dekker 35 000 km².

## Referanser


## Eksterne lenker
*
Skalk (tidsskrift)

***Skalk*** er et populærvitenskapelig, hovedsakelig arkeologisk tidsskrift, som også har en del stoff om folkloristikk, historie og etnologi. Det utgis av forlaget Wormianum i Århus, og kommer ut med seks nummer pr. år.

## Eksterne lenker
*
Tom Varner

**Tom Varner** (født 17. juni 1957 i Morristown, New Jersey) er en amerikansk jazz-musiker som spiller på horn (for det meste valthorn), i tillegg til at han komponerer mange av sine egne sanger.

Varner studerte blant annet klaver i sine ungdomsår ved Capitola Dickerson College i New Jersey før han en stund senere ble leder for en kvintett bestående av horn og to saksofoner, bass, og trommer, med hyppige gjesteartister som aldri var med i gruppen for i lange perioder av gangen.

Varner har kombinert flere stykker av moderne kammermusikk bestående av jazz og fri improvisasjon i nesten alle hans senere musikalske prosjekter. Hans nyeste arbeid som sto ferdig i 2008, og ble utgitt i 2009, som het, Heaven and Hell, er for en Tentet og blir spilt på bass og trommer. Varner bodde i New York City mellom 1979 og frem til 2005, og etter det flyttet han til Seattle, hvor han fremdeles bor, per november 2010.

## Eksterne lenker
* 
*
Michael Marcus

**Michael Marcus** (født 25. august 1952) er en klarinettist og altsaksofonist som hovedsakelig spiller jazz. 

Han slapp sin debut-CD, kalt *Under the Wire for Enja Records* som kom ut i 1991. Siden han slapp sin første CD har han gitt ut flere titalls musikk-stykker. Han har turnert og spilt inn flere sanger med mange forskjellige musikere, blant annet Jaki Byard og Sonny Simmons, og han er med-leder av gruppen Cosmosamatics.

## Referanser


## Eksterne lenker
* 
*
Brannfarlig væske

**Brannfarlig væske** er væske som lett kan ta fyr. Dette gjelder stort sett væsker som lett oksiderer.
Rooibos

**Rooibos** er en plante i erteblomstfamilien som vokser i Sør-Afrika. Navnet er afrikaans for *rødbusk* og henspiller på fargen når den tørkes og trekkes ut i varmt vann. Uttrekket er blitt brukt som teerstatning i lange tider, og teen har etterhvert oppnådd utbredelse i flere land, inklusive Sør-Amerika, der den bl.a. behandles tilsvarende espressokaffe og selges som «rød espresso». I Norge fås den som posete, og i boks/pakke.

Rooibos kan leveres i en grønn eller fermentert variant. Begge varianter inneholder antioksidanter, men studier indikerer at grønn rooibos er rikere på antioksidanter ettersom antioksidantene oksideres under fermenteringsprosessen.

Navnet Rooibos kan bli beskyttet tilsvarende varemerker som Cognac, Champagne m.fl. og ikke kunne brukes av produsenter utenfor det opprinnelige distriktet.

## Referanser
Museo Thyssen-Bornemisza

**Museo Thyssen-Bornemisza** er et kunstmuseum i det sentrale Madrid. Museet disponerer rundt 800 verk av blant andre Jan van Eyck, Tizian, Rubens, Rembrandt, Vincent van Gogh, Monet og Picasso. Samlingene er et resultat av familiens kunstinteresse over to generasjoner. 

Hovedsamlingen er i en bygning i neoklassisistisk stil fra slutten av 1700-tallet, Villahermosa-palasset. Det er senere ombygd til å bli egnet som kunstmuseum, og har senere fått tilbygg som har tatt noe av den opprinnelige hagen. Tilbygget rommer temporære utstillinger, samt Carmen Thyssen-Bornemisza-samlingen som fungerer som eget supplement til hovedhuset. Begge byggene er i tre etasjer, med kjeller for museumsstab og lagre.

Samlingene er lagt opp slik at en kan følge en kunsthistorisk rute fra renessansen og til nordamerikanske malere og Pop Art. Museet samarbeider med andre museer om temautstillinger, slik at enkelte verker ikke alltid er til stede.

Et utvalg av familiens samlinger finnes forøvrig i Museo Nacional de Arte de Cataluña i Barcelona

## Verk

Fil:Michelangelo Caravaggio 060.jpg|«Santa Caterina d'Alessandriak» av Caravaggio.
Fil:Giovanni_Battista_Pittoni_-_The_Rest_on_the_Flight_into_Egypt_-_WGA17975.jpg|«Rest on the Flight into Egypt» av Giambattista Pittoni.
File:Canaletto - The Piazza San Marco in Venice - Google Art Project.jpg|«Piazza San Marco» av Canaletto.


## Eksterne lenker
*
Ingar Heum

**Ingar Heum** (født 18. juni 1965 i Larvik) er en norsk forfatter, fotograf og illustratør, hovedsakelig innenfor sportsfiske. Heum vokste opp i Larvik og har fra 1999 vært bosatt i Hof i Vestfold. 

Heum er utdannet fra Høgskolen i Telemark, Høgskolen i Lillehammer og Universitetet i Oslo. Han debuterte med boka *Meite i Norge* i 1990 og har siden gitt ut en rekke bøker om sportsfiske. Han har også vært bidragsyter i flere bokverk om sportsfiske og friluftsliv. Han har også skrevet en rekke artikler for bladene *[[Villmarksliv]]*, *[[Alt om Fiske]]* og *[[Jakt & Fiske]]* fra slutten av 1980-tallet. I 1989 stiftet han Norsk Meiteunion (NMU) sammen med Jon Anders Walle og var leder fram til 1994. 

## Bibliografi
* Meite i Norge, Landbruksforlaget 1990
* Moderne Meite, kurshefte NJFF 1992
* Glomma – Norges beste sportsfiskeelv, Naturforlaget 1996
* Sportsfiske langs kysten, Gyldendal 1999
* Ørretmeite, Naturforlaget 2001
* Knute på sena, Naturforlaget 2002
* Jakt, Fiske og Friluftsliv i Norge (bind 1 og 3), Kunnskapsforlaget 2003-2004
* Fiskeboka, Naturforlaget 2004
* Sportsfiskeleksikon, Vega forlag 2005
* Sportsfiske langs Oslofjorden, Tun forlag 2006
* Agnfiske i sjøen, Vega forlag 2007
* Sjøørretboka, Vega forlag 2008
* Arbeidsinkludering, Gyldendal 2010

## Eksterne lenker
* http://www.dagbladet.no/kultur/2005/05/29/436240.html
* http://dt.no/kultur/veiviser-til-fiskelykke-1.3247930
Museo Reina Sofía

**Museo Reina Sofía** (fullstendig navn **Museo Nacional Centro de Arte Reina Sofía**) er et kunstmuseum i Spanias hovedstad Madrid. Samlingene inneholder hovedsakelig kunst fra 1900-tallet og fremover, selv om den tidligere grensen var satt till 1881, som er Pablo Picassos fødselsår. 

Museet ligger tvers overfor Estacion de Atocha og i nærheten av Pradomuseet. 

Museet ble innviet 10. september 1992 og fikk navnet Museo Reina Sofía for å hedre Spanias dronning Sofía.

Museet inneholder blant annet malerier av Pablo Picasso og Salvador Dalí, men også andre spanske og utenlandske kunstnere er representert.  Det mest kjente maleriet er Picassos «Guernica» fra den spanske borgerkrigen. 
## Referanser


## Eksterne lenker
*
Liste over nordmenn draftet av NHL-klubber

Følgende norske ishockeyspiller har blitt draftet av NHL-klubber:

## Eksterne lenker
* Norges Ishockeyforbunds oversikt over draftede nordmenn
Daecheong-do

**Daecheong-do** (eller bare **Daecheong**) er ei øy i fylket Ongjin i den sørkoreanske provinsen Incheon, og ligger nær den nordlige grenselinja, som fungerer som den maritime grensa mellom Nord-Korea og Sør-Korea.

I nord ligger øya Baengnyeong-do og i sørøst Socheong-do. Høyeste punkt er 343 moh. På grunn av øyas fjellpreg drives det lite jordbruk der, de fleste er sysselsatt med fiske og fangst.

## Eksterne lenker
*  Ongjin fylke
Heimdal Fotballklubb

**Heimdal Fotballklubb** er en fotballklubb fra Heimdal ved Trondheim. Klubben er en underavdeling av Heimdal Idrettsforening, som ble stiftet 1. januar 1929. Heimdal Fotball rykket opp til 3. divisjon i 2013.  

Kvinnelaget var i den øverste divisjonen i 1988, men rykket rett ned igjen.

## Se også
* Heimdal Håndballklubb

## Eksterne lenker
*
Skrinnbuemattevever

**Skrinnbuemattevever** (*Macrargus boreus*) er en av edderkoppene i gruppen mattevevere og dvergedderkopper (Linyphiidae). 

## Utseende
Skrinnbuemattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Macrargus'' (tysk)

## Eksterne lenker
* 
* Dvergedderkopper – edderkopper.net  (norsk)
Verdensutstillingen i Paris (1925)

**Verdensutstillingen i Paris i 1925** (*Exposition internationale des arts décoratifs et industriels modernes*) var en verdensutstilling som ble arrangert i Paris fra 28. april til 25. oktober 1925.

Fra den hjemlige arrangørs side var utstillingens formål var å vise franske luksusvarer frem for omverdenen, men mange nasjoner var representert med egne paviljonger.

I ettertiden huskes den primært fordi det i høy grad var dens fortjeneste at art deco, som tok navn etter utstillingen - ved å forkorte ordene Arts Decoratifs - i tittelen. Swt vil si at utstillingen var - med en del unntak - preget av en tilbakeholdent ornamentert, neoklassisistisk og rasjonalistisk orientert stil, - som så ble kalt *art déco*. Særlig oppmerksomhet fikk for eksempel paviljongene til de store varehusene Printemps og Galeries Lafayette, og dessuten *Pavillon du Collectionneur* (Samlernes paviljong) som var tegnet av arkitekten Pierre Patout og hadde en indre romgestaltning av Jacques-Émile Ruhlmann. Også turismepaviljongen av Robert Mallet-Stevens og de indre i det provisoriske teaterbygg på området (Auguste Perret) fikk meget ros av samtidens kritikere.

Utstillingsområdet lå mellom Les Invalides og inngangspartiene til Grand Palais og Petit Palais.

De fleste av verkene som ble utstilt var produkter av tidens klassisistiske formspråk, preget av geometriske og symmetriske komposisjoner. Det fantes imidlertid unntak der en moderne form med funksjonalistiske trekk kan sees. Le Corbusiers paviljong *l'Espirit nouveau* var et eksempel på dette, som med sitt avskallede uttrykk ble gjenstand for mange diskusjoner. Denne bygningen følger den revolt mot ornamenter og representative formprinsipper som han gikk inn for blant annet i sine skrifter *[[Vers une architecture]]* og *Urbanisme*. I stedet fremviste han en arkitektur preget av moderne vitenskap og teknikk.

Også Konstantin Melnikovs sovjetiske paviljong stakk ut av mengden med et stramt formspråk i en konstruktivistisk ånd. Vid siden av disse bygninger fikk særlig Østerrikes, Tsjekkoslovakias og Polens respektive paviljonger mye oppmerksomhet.

Polsk grafisk kunst ble også vist med fremgang. Tadeusz Gronowski vant *Grand Prix* i kategorien. Den danske arkitekt og designer Arne Jacobsen, da fremdeles student, vant en sølvmedalje for et stordesign.

## Referanser


## Eksterne lenker
* Virtual Visit to the 1925 Paris Exposition Des Arts Décoratifs
Vingsoldat

**Vingsoldat** er en grad i det norske Forsvaret.

## Militærordningen fra 1. januar 2016
Vingsoldat blir innført i Norge på OR-2 nivå i Luftforsvaret i forbindelse med innføringen av den nye ordningen for militært tilsatte. Graden tilsvarer visekorporal i Hæren og visekonstabel i Sjøforsvaret.

Graden vil kun bli brukt av grenaderer i den nye militær ordningen, graden gis dermed ikke til vernepliktige soldater.

## Vingsoldat (OR-1) i ulike NATO-land
Vingsoldat brukes i en rekke andre NATO-land. 
* Canada: Aviator (Recruit)
* Danmark: Flyverkonstabel
* Nederland: Soldaat der 3de klasse
* Tyskland: Flieger
* Storbritannia: Aircraftman/Woman
* USA: Airman Basic

## Se også
* Militære grader i Norge

## Referanser
Olanrewaju Durodola

**Olanrewaju Durodola** (født 1977) er en nigeriansk amatørbokser, som konkurrerer i vektklassen tungvekt. Durodola har ingen større internasjonale resultater, og fikk sin olympiske debut da han representerte Nigeria under Sommer-OL 2008. Her ble han slått ut i første runde av Osmay Acosta fra Cuba i vektklassen **[[Boksing under Sommer-OL 2008 – Tungvekt|Tungvekt]]**. 

## Referanser


## Eksterne lenker
*
Isabelle Adjani

**Isabelle Adjani** (født 27. juni 1955 i Paris) er en fransk skuespiller.

Hennes far var av algerisk-tyrkisk opprinnelse, mens moren var tysk. 

Hun debuterte som filmskuespiller i en mindre rolle i sommerferien da hun var fjorten år, og fortsatte å spille inn film i sommerferiene i resten av skoletiden. Hun opptrådte på TV og med teatergrupper på landsbygda inntil hun i 1972 ble medlem av Comédie-Française. Hun fikk strålende kritikker for sitt spill i stykker av Molière og Federico García Lorca – hun ble kalt «sin generasjons største fenomen». Comédie-Française tilbød henne en tjueårskontrakt, men hun takket nei, da hun mente det ville minske mulighetene hennes utenfor teateret.

Hun takket i stedet ja til å spille tittelrollen i François Truffauts film *[[Historien om Adele H.]]*. Rollen i denne filmen som Victor Hugos datter ble hennes store gjennombrudd. For denne prestasjonen ble hun nominert til en Oscar.

Blant andre filmer merker man seg *[[Leieboeren]]* (1976), *Camille Claudel* (1988), *[[Dronning Margot (film)|Dronning Margot]]* (1994) og *En djevelsk plan* (1996).

## Filmografi i utvalg
*1975 – *[[Historien om Adele H.]]*
*1976 – *[[Leieboeren]]*
*1978 – *[[Driver (film)|Driver]]*
*1983 – *[[Dødelig sommer]]*
*1988 – *Camille Claudel*
*1994 – *[[Dronning Margot (film)|Dronning Margot]]*
*1996 – *[[En djevelsk plan]]*

## Referanser


## Eksterne lenker
* 
*
Belarus under Sommer-OL 2012

**Belarus** deltok i Sommer-OL 2012 i London som ble arrangert i perioden 27. juli til 12. august 2012.    

## Medaljer

## Medaljevinnerne

## Skyting

* Sergej Martynov (50m rifle liggende)
* Viktoryja Tsjajka (10m luftpistol)

## Eksterne lenker
* Resultater og profilside  på sports-reference.com
Renate Künast

**Renate Elly Künast** (født 15. desember 1955 i Recklinghausen) er en tysk politiker for Bündnis 90/Die Grünen. Hun var fra 2005 til 2013 leder av partiets gruppe i forbundsdagen og var fra 2001 til 2005 forbruker-, ernærings- og landbruksminister.

## Referanser


## Eksterne lenker
*